Sandberg er kjent med identiten til de fire lyngdølene fra samme kameratgjeng som nå er pågrepet og siktet for drapet på Tina.
– Ingen av disse navnene dukker opp i avhørene som omhandler Lyngdal og Rossfjord camping. Ingen har forklart seg om Tinas kontakt med disse guttene, sier Sandberg.
– Hva slags personer er det som er avhørt om dette?
– Det er folk som delvis kjenner Tina, svarer privatetterforskeren.
Ifølge Sandberg er følgelig ingen av de fire som nå er siktet avhørt i saken og de skal heller ikke være nevnt i noen av sakens over 1800 vitneavhør eller være blant de 13.000 personene som er nevnt i saken.
VG har vært i kontakt med Rogaland politidistrikt, som ikke ønsker å kommentere opplysningene, men på pressekonferansen fredag bekreftet de at ingen av de fire siktede har vært avhørt før.